Detlev von Liliencron

**Detlev von Liliencron** (Friedrich Adolf Axel Freiherr von Liliencron, født 3. juni 1844 i Kiel i Tyskland, død 22. juli 1909 i Alt-Rahlstedt) var en tysk lyriker, prosa- og sceneforfatter.

## Liv og virke
### Bakgrunn
Detlev von Liliencron var sønn av den danske tollfullmektig Louis Freiherr von Liliencron (1802–1892) og hans hustru Adeline von Harten (1808–1872). 

Faren Louis var sønn av den danske overkrigskommissær og kaptein Andreas von Liliencron (1774–1823) og en av hans livegne. På grunn av denne ustandsmessige ekteskap ble bestefaren Andreas gjort arveløs av familien. Hans mor Adeline var datter av den amerikanske kaptein Frederick von Harten og en portugisisk kvinne.

Etter at han hadde avbrutt sin skolegang på et humanistisk gymnasium (Kieler Gelehrtenschule), fullførte Liliencron realskolen i Erfurt og trådte inn i kadettskolen i Bertlin.  

### Tidlig liv
Liliencron ble innrullert i den tyske hæren og deltok i krigshandlingene i 1866 og 1870&ndash;1871 hvor han ble såret ved begge anledninger. Han trakk seg tilbake med rang som kaptein og tilbrakte deretter en tid i USA før han slo seg ned i Kellinghusen i Holstein hvor han ble fram til 1887. Etter en tid i München bosatte han seg i Altona og senere i Altrahlstedt, i nærheten av Hamburg.

### Diktning
Han fikk første gang oppmerksomhet med en samling med dikt kalt *Adjutantenritte und andere Gedichte* (1883), som ble fulgt av en serie med lite suksessfulle dramaer, et bind med noveller, *Eine Sommerschlacht* (1886), og en roman *Breide Hummelsbuttel* (1887).

Andre samlinger med noveller kom ut med titlene *Unter flatternden Fahnen* (1888); *Der Mäcen* (1889); og *Krieg und Frieden* (1891), foruten poetiske stykker i 1889-1890 (*Der Heidegänger und andere Gedichte*), 1893, og 1903 (*Bunte Beute*).

Liliencron er av de mest prominente av de senere tyske poeter. Han *Adjutantenritte* har en frisk og original stil som brøt med kjente litterære konvensjoner som var blitt videreført fra midten av århundret i tysk poesi. Liliencrons prosaverk, derimot, er noe ujevn og mangler en vedvarende kraft som gjør en forfatter suksessfull.

Liliencrons samlede verker (*Sämtliche Werke*) ble utgitt i 14 bind i 1904-1905, hans *Gedichte* ble samlet i fire bind under titlene *Kampf und Spiele*, *Kampfe und Ziele*, *Nebel und Sonne* og *Bunte Beute* (1897–1903).

### Dramaer
* *Knut, der Herr*, 1885
* *Die Rantzow und die Pogwisch*, 1886
* *Arbeit adelt*, 1887

### Fortellinger
* *Unter flatternden Fahnen* (Erzählungen), 1888
* *Der Mäcen* (Erzählungen), 1889
* *Krieg und Frieden* (Erzählungen), 1891

### Epos
* *Poggfred*, 1896

### Poesi
* *Adjudantenritte*, 1883
* *Der Haidegänger*, 1890
* *Neue Gedichte*, 1893
* *Bunte Beute* (Gedichte), 1903
* *Gute Nacht* (Gedichte), 1909

### Noveller
* *Eine Sommerschlacht*, 1886
* *Kriegsnovellen *, 1885
* *Könige und Bauern*, 1900
* *Roggen und Weizen*, 1900
* *Aus Marsch und Geest*, 1901
* *Die Abenteuer des Majors Glöckchen*, 1904
* *Letzte Ernte*, 1909

### Romaner
* *Breide Hummelsbüttel*, 1887
* *Mit dem linken Ellenbogen*, 1899

### Tragedier
* *Der Trifels und Palermo*, 1886
* *Die Merowinger*, 1888

### Annet
* *Balladenchronik*, 1906
* *Leben und Lüge* (selvbiografi), 1908

## Litteratur
### Referanser
* O.J. Bierbaum, *D. von Liliencron* (1892); 
* H. Greinz, *Liliencron, eine literarhistorische Würdigung* (1896); 
* F. Oppenheimer, *D. von Liliencron* (1898).
### Annet
* Artist, Royalist, Anarchist / hrsg. von Matthias Mainholz. – Herzberg: Bautz, 1994
* Detlev von Liliencron in seiner Zeit / hrsg. von Kornelia Küchmeister. – Kiel: Schleswig-Holstein. Landesbibliothek, 1984
* Detlev von Liliencron und Theobald Nöthig / hrsg. von Jean Royer. – Hertzberg: Bautz, 1986 (vol. 1-2)
* Liliencron, Detlev von: Ich bin ein Lebenskünstler / gelesen von Rimbert Spielvogel. – Berkenthin: Schwanenverl., 2001 (1 CD)  
* Stolte, Heinz: Detlev von Liliencron. – Husum: Husumer Dr.-und-Verlags-Ges., 1980

## Referanser


## Eksterne lenker
* Biographie – tysk
* Zeitgenossen   – tysk